Skoolkinders van Pta vir roof vasgetrek | Netwerk24
Huiseienaar (55) steek inbreker dood
Die polisie ondersoek 'n saak van moord nadat 'n 55-jarige huiseienaar van Bethelsdorp in Port Elizabeth 'n vermeende inbreker na bewering doodgesteek het.
2 van Bishop Lavis vas oor wapens
Twee jong mans (18) is Vrydag in Bishop Lavis op die Kaapse Vlakte in hegtenis geneem toe die polisie se bende-eenheid onwettige vuurwapens by hulle gekry het.
'Vrot appel' van polisiekantoor vas oor seksuele aanranding
'n Polisielid van Grassy Park, wat by die polisiekantoor hier bekend is as die "vrot appel", is Vrydag vir seksuele aanranding in hegtenis geneem.
Kipchoge herskryf geskiedenis
Die 34-jarige Keniaanse langasem Eliud Kipchoge het Saterdagoggend iets vermag wat as "sport se maanlanding" beskryf is toe hy die eerste persoon in die geskiedenis geword het wat die marathon (42,2 km) in minder as twee uur aflê.
Tienersensasie Gauff wen eerste WTA-titel
Die Amerikaanse tiener Coco Gauff het Sondag haar eerste WTA-titel gewen.
Een tree vorentoe, maar weer een terug, sê Faf ná slae
Faf du Plessis het 'n gebrek aan ervaring as een van die vernaamste redes voorgehou vir sy span se swak vertonings in die huidige toetsreeks in Indië.
Cosatu dring aan op 'reiniging' van Eskom
Die vakverbond Cosatu is oortuig daarvan dat Eskom doelbewus wanbestuur word sodat dié kragverskaffer gedwing word om te privatiseer.
Die vakbond Numsa beplan 'n staking deur sy lede in die motorbedryf, wat vulstasies, motorhandelaars en -vervaardigers insluit, as daar nie aan sekere van sy eise voldoen word nie.
Survé kan glo 'bewys' Gordhan is betrokke by klopjag
Dr. Iqbal Survé sê sy "bewyse" van Pravin Gordhan se betrokkenheid by 'n klopjag op sy beleggingsgroep Sekunjalo is "voldoende", maar kan nie dadelik bekend gemaak word nie.
As 'n staatsman internasionale stabiliteit wil bevorder en keer dat 'n oorlog per ongeluk uitbreek, moet hy 'n reguit, voorspelbare koers vaar en deursigtig wees.
Kruisverhoor: Hantering van Etzebeth-saak 'problematies' – Gaum
Adv. Buang Jones, regshoof van die Menseregtekommissie (MRK), het oorhaastig opgetree in die Etzebeth-ondersoek, sê adv. André Gaum, kommissaris van die MRK.
Afrikaner, leer uit Joodse pyn
Afrikaners mag hulself uiteindelik net so magteloos as die Jode in Europa bevind, waarsku Hermann Giliomee.
Wes-Kaapse musici seëvier in jeugkompetisie
Drie jong Wes-Kaapse musici het oor die naweek geseëvier in die Nasionale Jeugmusiekkompetisie (NJMK). Die kompetisie het op Saterdag 12 Oktober 'n hoogtepunt bereik met 'n galakonsert by die Hugo Lambrechts-Ouditorium in Parow, Kaapstad.
'DEURnis' in Kaapstad
'n Avontuurlike, anderste teaterervaring waar die gehoorlid deel word van die aanbieding is van Dinsdagaand in Kaapstad te beleef.
DIE TESTAMENT: Episode 28
Annchen vind uiteindelik die volle waarheid oor die familieonderneming uit. Bastian begin planne maak vir 'n nuwe lewe.
Kasbas en sagte duine
'n Magiese toer deur die Sahara in Marokko neem jou van woestynkampe tussen die duine tot die kranse van die Atlas-berge, skryf Annica Van Rensburg.
Skoolkinders van Pta vir roof vasgetrek
Deur Hanti Otto 16 Mei 2019 17:09
Hulle was vier teen een, en almal ouer as hul 14-jarige slagoffer.
Toe 'n seun se medeleerlinge van 'n Pretoriase hoërskool dus dreig om hom seer te maak, het die kind, soos die aanvallers geëis het, sy selfoon en sakgeld oorhandig.
Woensdag het die Sunnyside-polisie in Pretoria twee 16-jariges en twee 19-jariges op 'n aanklag van roof in hegtenis geneem.
"Drie van hulle is in dieselfde skool as die slagoffer, terwyl die een 19-jarige 'n uitsakker uit dieselfde skool is," sê kapt. Daniel Mavimbela, polisiewoordvoerder.
Die jong slagoffer het Dinsdagmiddag van die skool af gestap toe die vier hom op die hoek van Steve Biko-weg (voorheen Beatrix) en Stanza Bopape-straat (Kerk) voorgekeer het.
Hulle het hom met geweld gedreig as hy nie sy foon en geld oorhandig nie, wat hy toe gedoen het.
"Hulle het hom met geweld gedreig as hy nie sy foon en geld oorhandig nie, wat hy toe gedoen het," sê Mavimbela.
Dit blyk egter dat die seun een van die vermeende rowers as 'n medeleerling by sy skool herken het.
Die seun het later sy pa vertel, wat die skool gekontak het.
"Die pa het Woensdag na die skool gegaan. Die polisie is ingeroep en die ander drie verdagtes is met die hulp van die skool ook geïdentifiseer.
"Al vier die verdagtes kon dus in hegtenis geneem word danksy samewerking tussen die ouer, die skool en die polisie," sê Mavimbela.
Die twee minderjariges is later in hul ouers se sorg vrygelaat, terwyl die 19-jariges in aanhouding bly totdat die vier Vrydag saam in die landdroshof in Pretoria verskyn.
"Ons verwelkom die inhegtenisnemings en die samewerking tussen die partye, maar dit is tegelykertyd hartseer dat skoolkinders na bewering by sulke misdadige bedrywighede betrokke is," sê kol. Nishan Moodley, stasiebevelvoerder van Sunnyside.
Dit is een van die redes hoekom lede van dié polisiekantoor nou verskeie instellings besoek om 'n bewustheid te skep by mense om eerder in groepe as alleen te stap.
* Om die slagoffer te beskerm wil die polisie in hierdie stadium nie die skool se naam bekend maak nie.